На основу члана 36. и 39. Закона о јавним предузећима („Службени гласник Републике Србије“, бр. 15/2016 и 88/2019) и Одлуке о спровођењу јавног конкурса за избор директора Јавног комуналног предузећа „Градитељ“ Србобран, број 003734479 2026 08910 001 000 060 107 04 010 од 19.08.2026. године, Скупштина општине Србобран расписује

ЈАВНИ КОНКУРС
ЗА ИЗБОР ДИРЕКТОРА ЈАВНОГ КОМУНАЛНОГ ПРЕДУЗЕЋА „ГРАДИТЕЉ“  СРБОБРАН 


Предузеће у коме се врши избор директора:
Јавно комунално предузеће „Градитељ“  Србобран 
Матични број: 08067546, ПИБ: 101424687, уписано у регистар Агенције за привредне регистре.

Претежна делатност:
-36.00 Сакупљање, пречићавање и дистрибуција воде

Радно место за које се спроводи конкурс:
Директор Јавног комуналног предузећа „Градитељ“ Србобран
	
Мандат директора и место рада:
Мандат директора траје четири године.
Место рада је у Србобрану, улица Доситеја Обрадовића број 2
	
Директор јавног предузећа: 
представља и заступа предузеће; организује и руководи процесом рада; води пословање јавног предузећа; одговара за законитост рада јавног предузећа; предлаже дугорочни и средњорочни план пословне стратегије и развоја и одговоран је за њихово спровођење; предлаже годишњи, трогодишњи програм пословања и одговоран је за његово спровођење; предлаже финансијске извештаје; извршава одлуке Надзорног одбора, бира извршне директоре, закључује уговоре о раду са извршним директорима, у складу са законом којим се уређују радни односи, доноси акт о систематизацији и врши друге послове одређене законом, оснивачким актом и Статутом предузећа.

Услови за именовање директора:
1. да је пунолетно и пословно способно лице,
2. да има стечено  високо образовање на основним студијама у трајању од најмање четири године, односно на основним академским студијама у обиму од најмање 240 ESPB  бодова, мастер академским студијама, мастер струковним студијама, специјалистичким академским студијама или специјалистичким струковним студијама,
3. да има најмање пет година радног искуства на пословима за које се захтева високо образовање из тачке 2. овог члана,
4. да има најмање три године радног искуства на пословима који су повезани са пословима јавног предузећа,
5. да познаје област корпоративног управљања,
6. да има радно искуство у организовању рада и вођењу послова,
7. да није члан органа политичке странке, односно да му је  одређено мировање у вршењу функције у органу политичке странке,
8. да није осуђивано на казну затвора од најмање шест месеци,
9. да му нису изречене мере безбедности у складу са законом којим се уређују кривична дела и то:
-   обавезно психијатријско лечење и чување у здравственој установи,
-   обавезно психијатријско лечење на слободи,
-   обавезно лечење наркомана,
-   обавезно лечење алкохоличара,
-   забрана вршења позива, делатности и дужности.

Стручна оспособљеност, знања и вештине кандидата оцењују се у изборном поступку који спроводи Комисија за спровођење конкурса за избор директора јавних предузећа чији је оснивач Општина Србобран увидом у податке из пријаве и доказе уз пријаву на јавни конкурс, писаном и усменом провером у складу са законом који уређује правни положај јавних предузећа и Уредбом о мерилима за именовање директора јавног предузећа („Службени гласник РС“,  број 65/2016).

Рок за подношење пријава на јавни конкурс и садржина пријава:
	Рок за подношење пријава је 30 дана, рачунајући од наредног дана од дана објављивања јавног конкурса у „Службеном гласнику Републике Србије“.
	Пријава на конкурс садржи: име и презиме кандидата, датум и место рођења, адресу становања, податке о образовању и податке о врсти и дужини радног искуства.
	
Докази који се прилажу уз пријаву на јавни конкурс:
1. Кратка биографија са подацима о досадашњем радном искуству,
1. Очитана лична карта или оверена фотокопија личне карте,
1. Извод из матичне књиге рођених,
1. Диплома или уверење о стручној спреми,
1. Исправа којом се доказује радно искуство (потврда или други акти из којих се доказује да има најмање пет година радног искуства на пословима за које се захтева високо образовање, односно да има најмање три године радног искуства на пословима који су повезани са пословима Јавног комуналног предузећа „Градитељ“ Србобран, да има радно искуство у организовању рада и вођењу послова (тачка 3, 4. и  6.  Услова за именовање директора),
1. Изјава дата под пуном материјалном и кривичном одговорношћу да лице није члан органа политичке странке, односно да му је одређено мировање у вршењу функције у органу политичке странке, 
1. Уверење надлежног органа да лице није осуђивано на казну затвора од најмање шест месеци, 
1. Уверење надлежног органа да лицу у складу са Законом којим се уређују кривична дела није изречена мера безбедности и то:  
· обавезно психијатријско лечење и чување у здравственој установи,
· обавезно психијатријско лечење на слободи,
· обавезно лечење наркомана,
· обавезно лечење алкохоличара,
· забрана вршења позива, делатности и дужности.
	
	Сви докази прилажу се у оригиналу или фотокопији овереној код надлежног органа.

Адреса на коју се подносе пријаве на јавни конкурс:

Скупштина општине Србобран,
Комисија за спровођење конкурса за избор директора јавних предузећа чији је оснивач Општина Србобран,
са назнаком - Пријава на јавни конкурс за избор директора Јавног комуналног предузећа „Градитељ“ Србобран – НЕ ОТВАРАТИ
21480 Србобран,  улица Трг Слободе 2.

Лице задужено за давање обавештења о јавном конкурсу: Татјана Симин, контакт путем е-маил адресе: tatjana.ivanovic@srbobran48.rs и Исидора Јанковић, путем е-маил адресе: isidora.jankovic@srbobran48.rs и на број телефона 021/6230-402, сваког радног дана од 07-15 часова. 


	Јавни конкурс спроводи Комисија за спровођење конкурса за избор директора јавних предузећа чији је оснивач Општина Србобран.
	Пријаве уз које нису приложени сви тражени докази у оригиналу или фотокопији овереној код надлежног органа, неблаговремене пријаве и неразумљиве пријаве биће одбачене закључком Комисије, против кога није допуштена посебна жалба. 

Пријава на конкурс са достављеном документацијом не враћа се подносиоцима већ остаје у документацији Комисије за спровођење конкурса за избор директора.

Јавни конкурс се објављује у „Службеном гласнику Републике Србије“, „Службеном листу општине Србобран“, дневном листу „Дневник“, као и на званичној интернет презентацији Општине Србобран- www.srbobran.rs, уз навођење датума када је оглас о јавном конкурсу објављен у „Службеном гласнику Републике Србије“.

Термини који су у овом конкурсу изражени у граматичком мушком роду подразумевају природни мушки и женски род лица на које се односе. 

Напомена: Оглас је објављен у „Службеном гласнику Републике Србије“ дана 21.08.2026. године.


